text: Sådan får du din teenager ned til stemmeurnen
  01 november 2017 kl. 10.00
  Har din teenager styr på partierne, konstitueringerne og mandaterne? Nej, vel? Så få din teenager med på alt det der kommunal-halløj i vores nye webserie.
  Har din teenager heller ikke den fjerneste idé om, hvem og hvad de skal stemme på til kommunalvalget, så er hjælpen lige her.
  I TV 2 regionernes nye webserie begynder 18-årige Rasmus at interessere sig for kommunalpolitik. Mest fordi han prøver at score den 19-pige Josefine, der er meget politisk interesseret.
  Komikeren Martin Nørgaard spiller den vilde ’ung med de unge’ PR-mand fra København, der skal trække de to igennem et nyt afsnit hver dag frem til valget den 21. november.
  Så skal din teenager have et skud sober oplysning, pakket ind i Nikita Klæstrup, så giv lige beskeden videre.
  Se første afsnit her.
  
  